Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ σχετικά με τη θέση της Κοινότητας στο πλαίσιο του Συμβουλίου Σύνδεσης όσον αφορά τη συμμετοχή της Σλοβενίας σε κοινοτικά προγράμματα στους τομείς της κατάρτισης και της εκπαίδευσης

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Το Ευρωπαϊκό Συμβούλιο του Ελσίνκι, τον Δεκέμβριο του 1999, επιβεβαίωσε τη διαδικασία διεύρυνσης που εγκαινιάστηκε κατά τη συνεδρίασή του τον Δεκέμβριο του 1997 στο Λουξεμβούργο. Επανέλαβε την ενισχυμένη προενταξιακή στρατηγική που καθόρισε το 1997, στην οποία περιλαμβάνεται η συμμετοχή των 13 υποψήφιων κρατών σε κοινοτικά προγράμματα ως σημαντικό μέρος της εν λόγω στρατηγικής.

Όσον αφορά τις δέκα υποψήφιες χώρες της Κεντρικής και Ανατολικής Ευρώπης (ΧΚΑΕ), η συμμετοχή στα κοινοτικά προγράμματα προβλέπεται στις αντίστοιχες ευρωπαϊκές συμφωνίες με τις χώρες αυτές. Σύμφωνα με τις ευρωπαϊκές συμφωνίες, οι όροι και οι λεπτομέρειες συμμετοχής των εν λόγω χωρών καθορίζονται από τα αντίστοιχα Συμβούλια Σύνδεσης.

Στην περίπτωση των προγραμμάτων εκπαίδευσης, κατάρτισης και νεολαίας, όλες οι ΧΚΑΕ συμμετείχαν το 1999 στο πρώτο στάδιο των προγραμμάτων Leonardo da Vinci και Σωκράτης, καθώς και στο πρόγραμμα Νεολαία για την Ευρώπη. Ορισμένες εξ αυτών άρχισαν να συμμετέχουν στα εν λόγω προγράμματα ήδη από το 1997, ενώ άλλες άρχισαν να συμμετέχουν το 1998 και άλλες το 1999. Η συμμετοχή των προαναφερόμενων χωρών στα προγράμματα αυτά αποτελεί σημαντικό στοιχείο της προενταξιακής διαδικασίας τους. Η ισχύς των αποφάσεων των Συμβουλίων Σύνδεσης για τον καθορισμό των λεπτομερειών της εν λόγω συμμετοχής, καθώς και των αποφάσεων για τη θέσπιση των ίδιων των προγραμμάτων, έληξε στις 31 Δεκεμβρίου 1999.

Τα προγενέστερα προγράμματα διαδέχεται το δεύτερο στάδιο του προγράμματος Leonardo da Vinci, του Σωκράτης, καθώς και νέο πρόγραμμα Νεολαία. Σύμφωνα με τις αποφάσεις για τη θέσπιση του δεύτερου σταδίου των προγραμμάτων Leonardo da Vinci και Σωκράτης, παρέχεται στις ΧΚΑΕ η δυνατότητα συμμετοχής στα προγράμματα αυτά. Παρόμοια διάταξη περιλαμβάνεται στο σχέδιο απόφασης του Ευρωπαϊκού Κοινοβουλίου και του Συμβουλίου για τη θέσπιση του προγράμματος κοινοτικής δράσης Νεολαία, το οποίο βρίσκεται στο στάδιο της έγκρισης.

Όλες οι ΧΚΑΕ επιβεβαίωσαν την προθυμία τους να συμμετάσχουν στα νέα προγράμματα από το 2000, και να καταβάλλουν τη χρηματοδοτική συνεισφορά τους, εν μέρει από τον κρατικό προϋπολογισμό τους και εν μέρει από την ετήσια χορήγηση Phare. Όπως προβλέπεται στα συμπεράσματα της συνεδρίασης του Ευρωπαϊκού Συμβουλίου του Λουξεμβούργου, της 12ης και 13ης Δεκεμβρίου 1997, η χρηματοδοτική συνεισφορά των ίδιων των ενδιαφερομένων χωρών αυξάνεται σταθερά.

Δεδομένης της διεθνικής φύσης των προγραμμάτων αυτών, είναι προς το συμφέρον όλων των μερών οι δραστηριότητες που έχουν αναληφθεί στο πλαίσιο των προγραμμάτων της πρώτης γενεάς να μπορέσουν να συνεχιστούν χωρίς διακοπή στο πλαίσιο των προγραμμάτων που θα διαδεχθούν τα υπάρχοντα.

Για να επιτρέψει στις ΧΚΑΕ να συμμετάσχουν στα νέα αυτά προγράμματα από την αρχή, η Επιτροπή έχει υποβάλει πρόταση για έκδοση δύο αποφάσεων εκάστου Συμβουλίου Σύνδεσης, μία για τα δύο προγράμματα που είναι ήδη σε ισχύ, το Leonardo da Vinci II και το Socrates, και μία για το πρόγραμμα Νεολαία. Επομένως, θα μπορούσε να προηγηθεί η έκδοση των προτεινόμενων αποφάσεων σχετικά με τα προγράμματα Leonardo da Vinci II και Σωκράτης II και να ακολουθήσει η έκδοση των προτεινόμενων αποφάσεων σχετικά με το πρόγραμμα Νεολαία μόλις τεθεί σε ισχύ η απόφαση για τη θέσπιση του προγράμματος.

Τα κύρια θέματα που εξετάζονται στα προτεινόμενα σχέδια αποφάσεων των Συμβουλίων Σύνδεσης είναι τα εξής:

* τα σχέδια και οι πρωτοβουλίες που υποβάλλουν οι συμμετέχοντες από τις ΧΚΑΕ υπόκεινται στους ίδιους όρους, κανόνες και διαδικασίες που διέπουν τα προγράμματα αυτά όπως ισχύουν και για τα κράτη μέλη όσον αφορά, ειδικότερα, την υποβολή, την αξιολόγηση και την επιλογή αιτήσεων και σχεδίων, τις αρμοδιότητες των εθνικών διαρθρώσεων όσον αφορά την εφαρμογή των προγραμμάτων και τις δραστηριότητες που αφορούν την παρακολούθηση της συμμετοχής τους στα προγράμματα.

* οι ΧΚΑΕ καταβάλλουν ετήσια συνεισφορά στα προγράμματα, όπως θεσπίζεται στις αποφάσεις των Συμβουλίων Σύνδεσης. Η εν λόγω συνεισφορά δεν επιστρέφεται στις ΧΚΑΕ εάν, στο τέλος του έτους, τα αποτελέσματα αποδεικνύονται κατώτερα της καταβληθείσας συνεισφοράς.

* όπως προβλέπεται στα συμπεράσματα της συνόδου του Ευρωπαϊκού Συμβουλίου του Λουξεμβούργου, οι ΧΚΑΕ θα καλούνται να συμμετέχουν στις επιτροπές των προγραμμάτων ως παρατηρητές, για τα θέματα που τις αφορούν.

* οι αποφάσεις θα εφαρμόζονται καθ'όλη τη διάρκεια των προγραμμάτων και θα τεθούν σε ισχύ την ημέρα έκδοσής τους.

Η έγκαιρη έκδοση των αποφάσεων των Συμβουλίων Σύνδεσης θα επιτρέψει στις υποψήφιες χώρες να συνεχίσουν την ένταξή τους σε κοινοτικά δίκτυα και άλλες δραστηριότητες στους τομείς της εκπαίδευσης, της επαγγελματικής κατάρτισης και της νεολαίας χωρίς διακοπή.

Συνεπώς, το Συμβούλιο καλείται να εγκρίνει την συνημμένη προτάση αποφάσης του Συμβουλίου σχετικά με τη θέση της Κοινότητας στο πλαίσιο του Συμβουλίου Σύνδεσης όσον αφορά τη συμμετοχή της Σλοβενίας σε κοινοτικά προγράμματα στους τομείς της κατάρτισης και της εκπαίδευσης.

Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ σχετικά με τη θέση της Κοινότητας στο πλαίσιο του Συμβουλίου Σύνδεσης όσον αφορά τη συμμετοχή της Σλοβενίας σε κοινοτικά προγράμματα στους τομείς της κατάρτισης και της εκπαίδευσης

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως τα άρθρα 149 και 150, σε συνδυασμό με το άρθρο 300 παράγραφος 2,

την πρόταση της Επιτροπής,

Εκτιμώντας τα εξής:

(1) Η ευρωπαϊκή συμφωνία σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Σλοβενίας, αφετέρου, άρχισε να ισχύει την 1η Φεβρουαρίου 1999.

(2) Σύμφωνα με το άρθρο 106 και με το παράρτημα XΙ της ευρωπαϊκής συμφωνίας, η Σλοβενία μπορεί να συμμετέχει στα κοινοτικά προγράμματα πλαίσια, σε ειδικά προγράμματα, σε σχέδια ή άλλες δράσεις ιδίως στον τομέα της κατάρτισης και της εκπαίδευσης, και οι όροι και οι προϋποθέσεις για τη συμμετοχή της Σλοβενίας στις δραστηριότητες αυτές αποφασίζονται από το Συμβούλιο Σύνδεσης.

(3) Σύμφωνα με την απόφαση 2/99 του Συμβουλίου Σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Σλοβενίας, αφετέρου, της 29ης Απριλίου 1999 [1], η Σλοβενία συμμετέχει στο πρώτο στάδιο των προγραμμάτων Leonardo da Vinci και Σωκράτης από την 1η Μαΐου 1999.

[1] ΕΕ L 256, 1.10.1999, σ. 69.

(4) Η απόφαση (1999/382/EΚ) του Συμβουλίου, της 26ης Απριλίου 1999, για τη θέσπιση του δεύτερου σταδίου του προγράμματος κοινοτικής δράσης στον τομέα της επαγγελματικής κατάρτισης "Leonardo da Vinci" [2] και, ιδίως, το άρθρο 10, και η απόφαση (253/2000/EΚ) του Ευρωπαϊκού Κοινοβουλίου και του Συμβουλίου, της 24ης Ιανουαρίου 2000, για τη θέσπιση του δεύτερου σταδίου του προγράμματος κοινοτικής δράσης στον τομέα της εκπαίδευσης "Σωκράτης" [3] και, ιδίως, το άρθρο 12, προβλέπουν ότι οι συνδεδεμένες χώρες της Κεντρικής και Ανατολικής Ευρώπης μπορούν να συμμετέχουν στα προγράμματα αυτά σύμφωνα με τους όρους που καθορίζονται στις ευρωπαϊκές συμφωνίες και στις αποφάσεις των αντίστοιχων Συμβουλίων Σύνδεσης,

[2] ΕΕ L 146, 11.6.1999, σ. 33.

[3] ΕΕ L 28, 3.2.2000, σ. 1.

ΑΠΟΦΑΣΙΖΕΙ:

Η θέση που πρέπει να λάβει η Κοινότητα στο Συμβούλιο Σύνδεσης που συστάθηκε από την ευρωπαϊκή συμφωνία μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Σλοβενίας, αφετέρου, όσον αφορά τη συμμετοχή της Σλοβενίας σε κοινοτικά προγράμματα στους τομείς της κατάρτισης και της εκπαίδευσης, είναι το συνημμένο σχέδιο απόφασης του Συμβουλίου Σύνδεσης.

Βρυξέλλες,

Για το Συμβούλιο

Ο Πρόεδρος

Σχέδιο ΑΠΟΦΑΣΗ ΑΡΙΘ. .../2000 ΤΟΥ ΣΥΜΒΟΥΛΙΟΥ ΣΥΝΔΕΣΗΣ μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Σλοβενίας, αφετέρου της .... για την έγκριση των όρων και των προϋποθέσεων συμμετοχής της Δημοκρατίας της Σλοβενίας σε κοινοτικά προγράμματα στους τομείς της κατάρτισης και της εκπαίδευσης

ΤΟ ΣΥΜΒΟΥΛΙΟ ΣΥΝΔΕΣΗΣ,

Έχοντας υπόψη:

την ευρωπαϊκή συμφωνία μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Σλοβενίας, αφετέρου και, ιδίως, το άρθρο 106 [4],

[4] ΕΕ L 51, 26.2.1999, σ. 3.

Εκτιμώντας τα εξής:

(1) Σύμφωνα με το άρθρο 106 και το παράρτημα XΙ της ευρωπαϊκής συμφωνίας, η Σλοβενία μπορεί να συμμετέχει στα κοινοτικά προγράμματα πλαίσια, σε ειδικά προγράμματα, σε σχέδια ή άλλες δράσεις ιδίως στους τομείς της κατάρτισης και της εκπαίδευσης.

(2) Σύμφωνα με το προαναφερθέν άρθρο, οι όροι και οι προϋποθέσεις για τη συμμετοχή της Σλοβενίας σε αυτές τις δραστηριότητες αποφασίζονται από το Συμβούλιο Σύνδεσης.

(3) Σύμφωνα με την απόφαση 2/99 του Συμβουλίου Σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Σλοβενίας, αφετέρου, της 29ης Απριλίου 1999 [5], η Σλοβενία συμμετέχει στο πρώτο στάδιο των προγραμμάτων Leonardo da Vinci και Σωκράτης από την 1η Μαΐου 1999, και έχει εκδηλώσει την επιθυμία να συμμετάσχει στο δεύτερο στάδιο των προγραμμάτων.

[5] ΕΕ L 256, 1.10.1999, σ. 69.

ΑΠΟΦΑΣΙΖΕΙ:

Άρθρο 1

Η Σλοβενία συμμετέχει στο δεύτερο στάδιο των προγραμμάτων της Ευρωπαϊκής Κοινότητας Leonardo da Vinci και Σωκράτης (εφεξής "Leonardo da Vinci II" και "Σωκράτης II"), σύμφωνα με τους όρους και τις προϋποθέσεις που καθορίζονται στα παραρτήματα Ι και ΙΙ τα οποία αποτελούν αναπόσπαστο μέρος της παρούσας απόφασης.

Άρθρο 2

Η παρούσα απόφαση ισχύει για όλη τη διάρκεια των προγραμμάτων Leonardo da Vinci II και Σωκράτης II, αρχής γενομένης από 1ης Ιανουαρίου 2000.

Άρθρο 3

Η παρούσα απόφαση αρχίζει να ισχύει την ημέρα έκδοσής της από το Συμβούλιο Σύνδεσης.

Βρυξέλλες,

Για το Συμβούλιο Σύνδεσης

Ο Πρόεδρος

ΠΑΡΑΡΤΗΜΑ I Όροι και προϋποθέσεις για τη συμμετοχή της Δημοκρατίας της Σλοβενίας στα προγράμματα Leonardo da Vinci II και Σωκράτης II

1. Η Σλοβενία θα συμμετάσχει στις δραστηριότητες των προγραμμάτων Leonardo da Vinci II και Σωκράτης II (εφεξής "προγράμματα") σύμφωνα με τους στόχους, τα κριτήρια, τις διαδικασίες και τις προθεσμίες που καθορίζονται στην απόφαση (1999/382/EΚ) του Συμβουλίου, της 26ης Απριλίου 1999, και στην απόφαση (253/2000/EΚ) του Ευρωπαϊκού Κοινοβουλίου και του Συμβουλίου, της 24ης Ιανουαρίου 2000, για τη θέσπιση αυτών των κοινοτικών προγραμμάτων δράσης, εκτός εάν ορίζεται διαφορετικά στην παρούσα απόφαση.

2. Σύμφωνα με τους όρους του άρθρου 5 των αποφάσεων σχετικά με τα προγράμματα Leonardo da Vinci II και Σωκράτης II, καθώς και με τις διατάξεις σχετικά με τις αρμοδιότητες των κρατών μελών και της Επιτροπής όσον αφορά τα Εθνικά Γραφεία των προγραμμάτων Leonardo da Vinci και Σωκράτης, που θεσπίζονται από την Επιτροπή, η Σλοβενία συγκροτεί τις κατάλληλες διαρθρώσεις για τη συντονισμένη διαχείριση της εφαρμογής των δράσεων των προγραμμάτων σε εθνικό επίπεδο, και λαμβάνει τα απαραίτητα μέτρα για να εξασφαλίσει την επαρκή χρηματοδότηση των εν λόγω Γραφείων, τα οποία θα λαμβάνουν επιδοτήσεις για τις δραστηριότητές τους. Η Σλοβενία θα λάβει κάθε απαραίτητο μέτρο για την αποτελεσματική λειτουργία των προγραμμάτων σε εθνικό επίπεδο.

3. Για να συμμετάσχει στα προγράμματα, η Σλοβενία θα καταβάλλει ετησίως συνεισφορά στον γενικό προϋπολογισμό της Ευρωπαϊκής Ένωσης σύμφωνα με τις λεπτομέρειες που περιγράφονται στο παράρτημα ΙΙ.

Εάν κριθεί απαραίτητο, για να ληφθούν υπόψη οι εξελίξεις των προγραμμάτων, ή η εξέλιξη της ικανότητας απορρόφησης της Σλοβενίας, η Επιτροπή Σύνδεσης δύναται να προσαρμόζει την εν λόγω συνεισφορά, για να αποφεύγονται δημοσιονομικές ανισορροπίες κατά την υλοποίηση των προγραμμάτων.

4. Οι όροι και οι προϋποθέσεις για την υποβολή, την αξιολόγηση και την επιλογή των αιτήσεων σε σχέση με τους επιλέξιμους οργανισμούς, τις οργανώσεις και τα άτομα στη Σλοβενία θα είναι οι ίδιοι με εκείνους που εφαρμόζονται σε επιλέξιμους οργανισμούς, οργανώσεις και άτομα της Κοινότητας.

Η Επιτροπή ενδέχεται να λάβει υπόψη της τους σλοβένους εμπειρογνώμονες κατά τον διορισμό ανεξάρτητων εμπειρογνωμόνων σύμφωνα με τις σχετικές διατάξεις των αποφάσεων για τη θέσπιση των προγραμμάτων για να την επικουρούν στην αξιολόγηση των σχεδίων.

5. Για να εξασφαλιστεί η κοινοτική διάσταση των προγραμμάτων που θα είναι επιλέξιμα για κοινοτική χρηματοδοτική στήριξη, τα σχέδια και οι δραστηριότητες θα πρέπει να περιλαμβάνουν τουλάχιστον εταίρο ενός κράτους μέλους της Κοινότητας.

6. Για τις δραστηριότητες κινητικότητας που αναφέρονται στο παράρτημα Ι, τμήμα ΙΙΙ.1 της απόφασης σχετικά με το πρόγραμμα Leonardo da Vinci II, και για τις αποκεντρωμένες δράσεις του προγράμματος Σωκράτης, καθώς και για τη χρηματοδοτική στήριξη των Εθνικών Γραφείων σύμφωνα με το ανωτέρω σημείο 2, χορηγούνται πόροι στη Σλοβενία με βάση την ετήσια κατανομή του προϋπολογισμού στα προγράμματα που αποφασίζεται σε κοινοτικό επίπεδο και τη συνεισφορά της Σλοβενίας στο πρόγραμμα. Το μέγιστο ύψος χρηματοδοτικής στήριξης των δραστηριοτήτων των Εθνικών Γραφείων δεν θα υπερβαίνει το 50% του προϋπολογισμού για τα προγράμματα εργασίας των Εθνικών Γραφείων.

7. Τα κράτη μέλη της Κοινότητας και η Σλοβενία θα καταβάλουν κάθε δυνατή προσπάθεια, στο πλαίσιο των προβλεπομένων διατάξεων, για να διευκολύνουν την ελεύθερη κυκλοφορία και κατοικία των σπουδαστών, των διδασκόντων, των καταρτιζόμενων, των επιμορφωτών, των διοικητικών υπαλλήλων των πανεπιστημίων, των νέων και άλλων επιλέξιμων ατόμων για το πρόγραμμα που μετακινούνται μεταξύ της Σλοβενίας και των κρατών μελών της Κοινότητας με σκοπό τη συμμετοχή τους στις δραστηριότητες που καλύπτονται από την παρούσα απόφαση.

8. Οι δραστηριότητες που καλύπτει η παρούσα απόφαση απαλλάσσονται από τους σλοβενικούς έμμεσους φόρους και δασμούς και δεν υπόκεινται σε απαγορεύσεις και περιορισμούς επί των εισαγωγών και των εξαγωγών όσον αφορά τα αγαθά και τις υπηρεσίες που προορίζονται να χρησιμοποιηθούν στο πλαίσιο αυτών των δραστηριοτήτων.

9. Με την επιφύλαξη των αρμοδιοτήτων της Επιτροπής των Ευρωπαϊκών Κοινοτήτων και του Ελεγκτικού Συνεδρίου των Ευρωπαϊκών Κοινοτήτων όσον αφορά την παρακολούθηση και την αξιολόγηση των προγραμμάτων, σύμφωνα με τις αποφάσεις που διέπουν τα προγράμματα Leonardo da Vinci II και Σωκράτης II (άρθρα 13 και 14 αντίστοιχα), η συμμετοχή της Σλοβενίας στα προγράμματα θα παρακολουθείται συνεχώς σε βάση εταιρικής σχέσης, με τη συμμετοχή της Επιτροπής των Ευρωπαϊκών Κοινοτήτων και της Σλοβενίας. Η Σλοβενία θα υποβάλλει σχετικές εκθέσεις στην Επιτροπή και θα λαμβάνει μέρος σε άλλες ειδικές δραστηριότητες που καθορίζει η Κοινότητα σε αυτό το πλαίσιο.

10. Σύμφωνα με τους δημοσιονομικούς κανονισμούς της Κοινότητας, στις συμβατικές ρυθμίσεις που συνάπτονται με, ή από σλοβενικούς φορείς, προβλέπεται η διενέργεια λογιστικών και λοιπών ελέγχων από την Επιτροπή και το Ελεγκτικό Συνέδριο ή υπό την εποπτεία αυτών. Χρηματοοικονομικοί έλεγχοι διενεργούνται με σκοπό τον έλεγχο των εσόδων και εξόδων τέτοιων φορέων, σε συσχετισμό με τις συμβατικές τους υποχρεώσεις έναντι της Κοινότητας. Με πνεύμα συνεργασίας και αμοιβαίου συμφέροντος, οι αρμόδιες σλοβενικές αρχές παρέχουν κάθε εύλογη και εφικτή βοήθεια που κρίνεται αναγκαία ή χρήσιμη υπό τις εκάστοτε περιστάσεις για τη διενέργεια τέτοιων λογιστικών και λοιπών ελέγχων.

Οι διατάξεις που αφορούν τις αρμοδιότητες των κρατών μελών και της Επιτροπής σχετικά με τα Εθνικά Γραφεία των προγραμμάτων Leonardo da Vinci και Σωκράτης, οι οποίες θεσπίζονται από την Επιτροπή, εφαρμόζονται στις σχέσεις μεταξύ της Σλοβενίας, της Επιτροπής και των σλοβενικών Εθνικών Γραφείων. Σε περίπτωση παρατυπίας, αμέλειας ή απάτης που μπορεί να καταλογιστεί στα σλοβενικά Εθνικά Γραφεία, οι σλοβενικές αρχές θεωρούνται υπεύθυνες για τη μη ανάκτηση των πόρων.

11. Με την επιφύλαξη των διαδικασιών που αναφέρονται στο άρθρο 7 της απόφασης για το πρόγραμμα Leonardo da Vinci II και στο άρθρο 8 της απόφασης για το πρόγραμμα Σωκράτης II, αντιπρόσωποι της Σλοβενίας θα συμμετέχουν ως παρατηρητές στις επιτροπές των προγραμμάτων, για τα θέματα που τους αφορούν. Οι επιτροπές αυτές συνεδριάζουν χωρίς την παρουσία αντιπροσώπων της Σλοβενίας για την εξέταση των υπόλοιπων θεμάτων, καθώς και για τη ψηφοφορία.

12. Η γλώσσα που θα χρησιμοποιείται σε όλες τις συμβάσεις με την Επιτροπή, όσον αφορά τη διαδικασία υποβολής αιτήσεων, τις συμβάσεις, τις υποβαλλόμενες εκθέσεις και άλλες διοικητικές ρυθμίσεις των προγραμμάτων, θα είναι μία από τις επίσημες γλώσσες της Κοινότητας.

13. Η Κοινότητα και η Σλοβενία δύνανται, ανά πάσα στιγμή, να προβούν σε καταγγελία δραστηριοτήτων διεξαγόμενων βάσει της παρούσας απόφασης, κατόπιν έγγραφης προειδοποίησης δώδεκα μηνών. Τα σχέδια και οι δραστηριότητες που βρίσκονται σε εξέλιξη κατά το χρόνο καταγγελίας συνεχίζονται μέχρις ότου ολοκληρωθούν σύμφωνα με τους όρους που καθορίζονται στην παρούσα απόφαση.

ΠΑΡΑΡΤΗΜΑ II Χρηματοδοτική συνεισφορά της Δημοκρατίας της Σλοβενίας στα προγράμματα Leonardo da Vinci II και Σωκράτης II

1. Leonardo da Vinci

Η χρηματοδοτική συνεισφορά που θα καταβάλει η Σλοβενία στον προϋπολογισμό της Ευρωπαϊκής Ένωσης για τη συμμετοχή της στο πρόγραμμα Leonardo da Vinci II είναι η ακόλουθη (σε ευρώ):

>ΘΕΣΗ ΠIΝΑΚΑ>

2. Σωκράτης

Η χρηματοδοτική συνεισφορά που θα καταβάλει η Σλοβενία στον προϋπολογισμό της Ευρωπαϊκής Ένωσης για τη συμμετοχή της στο πρόγραμμα Σωκράτης II το 2000 ανέρχεται σε 882 000 EUR.

Η συνεισφορά που θα καταβάλλει η Σλοβενία τα επόμενα έτη του προγράμματος θα αποφασιστεί από το Συμβούλιο Σύνδεσης κατά τη διάρκεια του έτους 2000.

3. Η Σλοβενία θα καταβάλει την προαναφερθείσα συνεισφορά εν μέρει από τον κρατικό της προϋπολογισμό και εν μέρει από το Εθνικό Πρόγραμμα PHARE για τη Σλοβενία. Σύμφωνα με τη χωριστή διαδικασία προγραμματισμού PHARE, τα απαιτούμενα κεφάλαια PHARE θα μεταφερθούν στη Σλοβενία μέσω χωριστού χρηματοδοτικού μνημονίου. Μαζί με τους πόρους από τον κρατικό της προϋπολογισμό, τα κεφάλαια αυτά θα αποτελέσουν την εθνική συνεισφορά της Σλοβενίας, από την οποία θα καταβάλλει πληρωμές ανταποκρινόμενη στις ετήσιες προσκλήσεις της Επιτροπής για καταβολή συνεισφοράς.

4. Τα απαιτούμενα κεφάλαια PHARE καθορίζονται σύμφωνα με το ακόλουθο χρονοδιάγραμμα:

- 406 658 EUR για συνεισφορά στο πρόγραμμα Σωκράτης II το 2000.

- για τη συνεισφορά στο πρόγραμμα Leonardo da Vinci II, απαιτούνται τα ακόλουθα ετήσια ποσά (σε ευρώ)

>ΘΕΣΗ ΠIΝΑΚΑ>

Το υπόλοιπο της συνεισφοράς της Σλοβενίας θα καλυφθεί από τον κρατικό της προϋπολογισμό.

5. Εφαρμόζεται ο δημοσιονομικός κανονισμός που ισχύει για τον γενικό προϋπολογισμό της Ευρωπαϊκής Ένωσης, ιδίως όσον αφορά τη διαχείριση της συνεισφοράς της Σλοβενίας.

Οι δαπάνες ταξιδίου και διαμονής των αντιπροσώπων και των εμπειρογνωμόνων της Σλοβενίας για τη συμμετοχή τους ως παρατηρητές στις εργασίες των επιτροπών που αναφέρονται στο παράρτημα Ι, σημείο 11, ή σε άλλες συνεδριάσεις που συνδέονται με την υλοποίηση των προγραμμάτων, επιστρέφονται από την Επιτροπή στην ίδια βάση και σύμφωνα με τις διαδικασίες που ισχύουν για τους μη κυβερνητικούς εμπειρογνώμονες των κρατών μελών της Ευρωπαϊκής Ένωσης.

6. Μετά την έναρξη ισχύος της παρούσας απόφασης και στην αρχή κάθε επόμενου έτους, η Επιτροπή θα αποστέλλει στη Σλοβενία πρόσκληση για την καταβολή συνεισφοράς που αντιστοιχεί στη συμβολή της σε έκαστο πρόγραμμα στο πλαίσιο της παρούσας απόφασης.

Η εν λόγω συνεισφορά εκφράζεται σε ευρώ και καταβάλλεται σε τραπεζικό λογαριασμό της Επιτροπής σε ευρώ.

Η συνεισφορά της Σλοβενίας θα καταβάλλεται σύμφωνα με την πρόσκληση για καταβολή συνεισφοράς:

- μέχρι την 1η Μαΐου για το τμήμα που καταβάλλεται από τον εθνικό της προϋπολογισμό, με την προϋπόθεση ότι η πρόσκληση για καταβολή συνεισφοράς αποστέλλεται από την Επιτροπή πριν από την 1η Απριλίου, ή, το αργότερο, ένα μήνα μετά την πρόσκληση για καταβολή συνεισφοράς σε περίπτωση που αποστέλλεται αργότερα.

- μέχρι την 1η Μαΐου για το τμήμα που χρηματοδοτείται από το PHARE, με την προϋπόθεση ότι τα αντίστοιχα ποσά έχουν αποσταλεί στη Σλοβενία μέχρι τη συγκεκριμένη ημερομηνία, ή, το αργότερα, εντός περιόδου 30 ημερών μετά την αποστολή των εν λόγω κεφαλαίων στη Σλοβενία.

Οποιαδήποτε καθυστέρηση στην πληρωμή της συνεισφοράς οδηγεί σε πληρωμή τόκων από τη Σλοβενία για το οφειλόμενο ποσό από την ημερομηνία καταβολής της οφειλής. Το επιτόκιο αντιστοιχεί στο επιτόκιο που εφαρμόζεται από την Ευρωπαϊκή Κεντρική Τράπεζα, την ημερομηνία λήξης της προθεσμίας, για τις πράξεις σε ευρώ, προσαυξημένο κατά 1,5 εκατοστιαίες μονάδες.

ΔΗΜΟΣΙΟΝΟΜΙΚΟ ΔΕΛΤΙΟ

1. ΤΙΤΛΟΣ ΤΗΣ ΕΝΕΡΓΕΙΑΣ

Συμμετοχή της Σλοβενίας στα προγράμματα Leonardo da Vinci και Σωκράτης

2. ΣΧΕΤΙΚΟ ΚΟΝΔΥΛΙΟ ΤΟΥ ΠΡΟΫΠΟΛΟΓΙΣΜΟΥ

B7-030 Οικονομική βοήθεια στις συνδεδεμένες χώρες της Κεντρικής και Ανατολικής Ευρώπης

6091 Έσοδα που προέρχονται από τη συμμετοχή συνδεδεμένων χωρών της Κεντρικής και Ανατολικής Ευρώπης στα κοινοτικά προγράμματα

3. νομικη βαση

Συνθήκη για την ίδρυση της Ευρωπαϊκής Κοινότητας, και ιδίως τα άρθρα 149 και 150, σε συνδυασμό με το άρθρο 300 παράγραφος 2.

Ευρωπαϊκή συμφωνία με τη Σλοβενία (άρθρο 106), που προβλέπει τη συμμετοχή σε κοινοτικά προγράμματα.

Απόφαση (1999/382/EΚ) του Συμβουλίου, της 26ης Απριλίου 1999, για τη θέσπιση του δευτέρου σταδίου του προγράμματος κοινοτικής δράσης στον τομέα της επαγγελματικής κατάρτισης Leonardo da Vinci και, ιδίως, το άρθρο 10.

Απόφαση (253/2000/EΚ) του Ευρωπαϊκού Κοινοβουλίου και του Συμβουλίου, της 24ης Ιανουαρίου 2000, για τη θέσπιση του δεύτερου σταδίου του προγράμματος Σωκράτης και, ιδίως, το άρθρο 12.

4. περιγραφη τησ ενεργειασ

4.1 Γενικός στόχος

Η ευρωπαϊκή συμφωνία με τη Σλοβενία προβλέπει τη συμμετοχή της Σλοβενίας σε κοινοτικά προγράμματα σε ευρύ φάσμα τομέων στους οποίους περιλαμβάνεται η εκπαίδευση και η επαγγελματική κατάρτιση.

Εκτός του ότι θα συμβάλει στην υλοποίηση των διατάξεων της ευρωπαϊκής συμφωνίας που αφορούν την οικονομική και πολιτιστική συνεργασία, η συμμετοχή αυτή θα επιτρέψει επίσης στη Σλοβενία να εξοικειωθεί με τις διαδικασίες και τις μεθόδους που χρησιμοποιούνται σε κοινοτικά προγράμματα.

Η Σλοβενία συμμετέχει στο πρώτο στάδιο των προγραμμάτων Leonardo da Vinci και Σωκράτης από την 1η Μαΐου 1999. Σύμφωνα με την ανακοίνωση της Επιτροπής "Πρόγραμμα δράσης 2000", της 16.7.1997, και με τα συμπεράσματα του Ευρωπαϊκού Συμβουλίου του Λουξεμβούργου, η συμμετοχή της Σλοβενίας στα εν λόγω προγράμματα αποτελεί τμήμα της ενισχυμένης προενταξιακής στρατηγικής η οποία θα βοηθήσει την προετοιμασία της χώρας αυτής για τη μελλοντική προσχώρησή της στην ´Ενωση.

Η διαδικασία λήψης αποφάσεων για το άνοιγμα των προγραμμάτων απαιτεί την έκδοση σχετικής απόφασης από το Συμβούλιο Σύνδεσης μεταξύ της Ένωσης και της Σλοβενίας. Η ισχύς της απόφασης του Συμβουλίου Σύνδεσης, της 29ης Οκτωβρίου 1999, με την οποία θεσπίζεται η συμμετοχή της Σλοβενίας στο πρώτο στάδιο των προγραμμάτων αυτών, έληξε στις 31 Δεκεμβρίου 1999.

Στόχος του παρόντος νέου σχεδίου απόφασης του Συμβουλίου Σύνδεσης είναι να συμβάλει στη συνέχιση της συμμετοχής της Σλοβενίας και να εξασφαλίσει συνέχεια μεταξύ του πρώτου και του δεύτερου σταδίου των εν λόγω προγραμμάτων. Κατά τον ίδιο τρόπο, καθορίζει τους όρους, ειδικότερα όσον αφορά τη χρηματοδοτική συνεισφορά της Σλοβενίας, καθώς και τις πρακτικές ρυθμίσεις της συμμετοχής στα εν λόγω προγράμματα.

4.2 Χρονική διάρκεια της ενέργειας και ρυθμίσεις για την ανανέωσή της

Μέχρι το τέλος των εν λόγω κοινοτικών προγραμμάτων, δηλαδή στις 31.12.2006.

5. καταταξη των δαπανων / εσοδων

5.1 Μη υποχρεωτική δαπάνη

5.2 Διαχωριζόμενες πιστώσεις

5.3 Είδος των εσόδων

Εφόσον το άρθρο 106 της ευρωπαϊκής συμφωνίας ορίζει ότι η ίδια η Σλοβενία θα καλύπτει το κόστος που απορρέει από τη συμμετοχή της, θα καλείται να καταβάλλει συνεισφορά για τη συμμετοχή της στα προγράμματα. Εφόσον το ίδιο άρθρο ορίζει ότι η Κοινότητα μπορεί να συμπληρώνει τη συνεισφορά της Σλοβενίας, η Σλοβενία θα συνεισφέρει μόνο ένα μέρος από τον κρατικό της προϋπολογισμό. Το υπόλοιπο της συνεισφοράς θα λαμβάνεται από το εθνικό πρόγραμμα PHARE. Τα απαιτούμενα κεφάλαια PHARE θα καταλογίζονται στο κονδύλιο Β7-030, και θα μεταφέρονται στη Σλοβενία μέσω χωριστού χρηματοδοτικού μνημονίου. Μαζί με τους πόρους από τον κρατικό της προϋπολογισμό, τα κεφάλαια αυτά θα αποτελέσουν την εθνική συνεισφορά της Σλοβενίας, από την οποία θα καταβάλλει πληρωμές ανταποκρινόμενη στις ετήσιες προσκλήσεις της Επιτροπής για καταβολή συνεισφοράς. Το σύνολο της συνεισφοράς, μόλις καταβληθεί από τη Σλοβενία, θα μεταφερθεί στη θέση 6091 των εσόδων του προϋπολογισμού της ΕΕ.

6. ειδοσ των δαπανων / εσοδων

- επιδότηση κατά 100%

- επιδότηση για συγχρηματοδότηση από κοινού με άλλες χρηματοδοτικές πηγές του δημόσιου ή του ιδιωτικού τομέα

- δεν θα επιστραφεί κανένα ποσό του συνόλου ή μέρους της κοινοτικής συνεισφοράς

- Όσον αφορά τα έσοδα, η συνεισφορά της Σλοβενίας που προορίζεται να καλύψει το κόστος συμμετοχής της καταλογίζεται στη θέση 6091. Τα έσοδα θα διατεθούν στα κεφάλαια που αφορούν τις δαπάνες για τα δύο εν λόγω προγράμματα και, όπου είναι κατάλληλο, στα αντίστοιχα κεφάλαια των δαπανών λειτουργίας. Το σύνολο των προβλεπόμενων εσόδων παρατίθεται στο σημείο 7.4.

7. δημοσιονομικεσ επιπτωσεισ

7.1 Τρόπος υπολογισμού συνολικού κόστους της ενέργειας (σχέση μεταξύ επιμέρους και συνολικού κόστους)

Με βάση την ευρωπαϊκή συμφωνία με τη Σλοβενία, οι ρυθμίσεις που αφορούν τη χρηματοδότηση και τον προϋπολογισμό των δύο συγκεκριμένων προγραμμάτων εξετάζονται στη συνέχεια: για τη συνεισφορά της Σλοβενίας λαμβάνονται υπόψη δύο στοιχεία:

- το προβλεπόμενο λειτουργικό κόστος, το οποίο έχει υπολογιστεί με βάση τον προϋπολογισμό των προγραμμάτων (την προβλεπόμενη ετήσια κατανομή του προϋπολογισμού του προγράμματος Leonardo da Vinci, και το προσχέδιο προϋπολογισμού για το πρόγραμμα Σωκράτης 2000), η προβλεπόμενη ικανότητα απορρόφησης της χώρας και η προηγούμενη εμπειρία από τη συμμετοχή της στο πρώτο στάδιο των προγραμμάτων Leonardo da Vinci και Σωκράτης,

- οι προβλεπόμενες διοικητικές δαπάνες, που αντιστοιχούν στη διεξαγωγή συνεδριάσεων και αποστολών. Οι προβλεπόμενες αυτές διοικητικές δαπάνες ανέρχονται ετησίως σε 24 000 EUR για το πρόγραμμα Leonardo da Vinci, και σε 50 000 EUR για το πρόγραμμα Σωκράτης.

Η Σλοβενία θα χρησιμοποιήσει τμήμα του ετήσιου εθνικού προγράμματος PHARE ως συμπλήρωμα του κρατικού της προϋπολογισμού για να χρηματοδοτήσει τη συνεισφορά της στις λειτουργικές δαπάνες.

7.2 Κατανομή κόστους ανά δραστηριότητα (σε EUR)

>ΘΕΣΗ ΠIΝΑΚΑ>

7.3 Λειτουργικές δαπάνες για μελέτες, εμπειρογνώμονες, κλπ, που περιλαμβάνονται στο τμήμα Β του προϋπολογισμού

π.υ.: έως ένα ανώτατο όριο, κατ'αναλογία των πιστώσεων αυτού του τύπου στις χορηγήσεις της Ευρώπης των 15 για τα προγράμματα Leonardo da Vinci και Σωκράτης, αλλά εντός των επιτρεπόμενων ορίων από το μέρος της συνεισφοράς που προέρχεται από τον κρατικό προϋπολογισμό της χώρας.

7.4 Χρονοδιάγραμμα πιστώσεων αναλήψεως υποχρεώσεων και πιστώσεων πληρωμών

Ποσά που θα επιβαρύνουν τη θέση B7-030

876 368 EUR το 2000 σε πιστώσεις αναλήψεως υποχρεώσεων και σε πιστώσεις πληρωμών.

Τα προβλεπόμενα ετήσια έσοδα είναι τα ακόλουθα :

>ΘΕΣΗ ΠIΝΑΚΑ>

8. μετρα για την καταπολεμηση τησ απατησ

Όλες οι συμβάσεις, οι συμφωνίες ή άλλες νομικές δεσμεύσεις της Επιτροπής προβλέπουν επιτόπιους ελέγχους από την Επιτροπή και το Ελεγκτικό Συνέδριο. Μεταξύ άλλων, οι δικαιούχοι των ενεργειών είναι υποχρεωμένοι να υποβάλλουν εκθέσεις και οικονομικές καταστάσεις. Αυτές αναλύονται σε σχέση με το περιεχόμενό τους και την επιλεξιμότητα της δαπάνης σύμφωνα με το στόχο της κοινοτικής χρηματοδότησης.

Οι διατάξεις των βασικών κονδυλίων του προϋπολογισμού για την καταπολέμηση της απάτης ισχύουν και για το παρόν κονδύλιο, υπό την προϋπόθεση ότι είναι προσαρμοσμένες στην περίπτωση των χωρών της Κεντρικής και Ανατολικής Ευρώπης.

9. στοιχεια αναλυσησ κοστουσ-αποδοτικοτητασ

9.1 Ειδικοί και ποσοτικοί στόχοι. πληθυσμός στον οποίο απευθύνεται η ενέργεια

Με το άνοιγμα των προγραμμάτων Leonardo da Vinci II και Σωκράτης II στη Σλοβενία επιδιώκονται τα ίδια οφέλη που αποκομίζουν τα κράτη μέλη της Κοινότητας. Ο βασικός στόχος της κοινοτικής δράσης για την εκπαίδευση και την κατάρτιση είναι να διευκολύνει όλους τους ευρωπαίους πολίτες να αξιοποιούν πλήρως τις δυνατότητές τους και να παρουσιάζουν πρωτοβουλίες και δημιουργικότητα ώστε να μπορούν να συμμετέχουν πλήρως στην κοινωνία και στην οικοδόμηση της Ευρώπης. Ο στόχος αυτός βασίζεται στη βαθμιαία δημιουργία ενός ανοικτού ευρωπαϊκού χώρου για εκπαίδευση και κατάρτιση.

Στον τομέα της εκπαίδευσης, κύριος στόχος του προγράμματος Σωκράτης II είναι η συμβoλή στηv αvάπτυξη της πoιoτικής εκπαίδευσης με τηv εvθάρρυvση της συvεργασίας μεταξύ τωv κρατώv μελώv. Οι ειδικοί στόχοι του προγράμματος είναι οι εξής:

- αvάπτυξη της ευρωπαϊκής διάστασης της εκπαίδευσης σε όλα τα επίπεδα ώστε vα εvισχυθεί τo πvεύμα τoυ ευρωπαίoυ πoλίτη, με βάση τηv πoλιτιστική κληρovoμιά κάθε κράτoυς μέλoυς.

- πρoώθηση της πoιoτικής και της πoσoτικής βελτίωσης της γvώσης τωv γλωσσώv της Ευρωπαϊκής Έvωσης, ιδίως αυτώv πoυ είvαι λιγότερo διαδεδoμέvες και διδάσκovται λιγότερo, με στόχo τηv καλύτερη καταvόηση και αλληλεγγύη μεταξύ τωv λαώv της Ευρωπαϊκής Έvωσης και τηv πρoώθηση της διαπoλιτιστικής διάστασης της εκπαίδευσης.

- πρoώθηση ευρείας και εvτατικής συvεργασίας μεταξύ τωv ιδρυμάτωv σε όλα τα επίπεδα της εκπαίδευσης, με τηv εvίσχυση τωv πvευματικώv και διδακτικώv τoυς δυvατoτήτωv.

- εvθάρρυvση της κιvητικότητας τωv καθηγητώv, ώστε vα πρoαχθεί η ευρωπαϊκή διάσταση τωv σπoυδώv και η πoιoτική βελτίωση τωv πρoσόvτωv τoυς.

- εvθάρρυvση της κιvητικότητας τωv σπoυδαστώv, ώστε vα μπoρoύv vα oλoκληρώσoυv μέρoς τωv σπoυδώv τoυς σε άλλo κράτoς μέλoς και έτσι vα συμβάλoυv στηv εδραίωση της ευρωπαϊκής διάστασης στηv εκπαίδευση.

- εvθάρρυvση επαφώv μεταξύ μαθητών της Ευρωπαϊκής Έvωσης και πρoώθηση της ευρωπαϊκής διάστασης της εκπαίδευσής τoυς.

- εvθάρρυvση της ακαδημαϊκής αvαγvώρισης τωv διπλωμάτωv, τωv περιόδωv σπoυδώv και άλλωv πιστoπoιητικώv, με στόχo την ανάπτυξη εvός αvoιχτoύ ευρωπαϊκoύ χώρoυ εκπαίδευσης.

- εvθάρρυvση της αvoιχτής και εξ απoστάσεως εκπαίδευσης στo πλαίσιo τωv δραστηριoτήτωv τoυ πρoγράμματoς.

- πρoώθηση της αvταλλαγής πληρoφoριώv και εμπειρίας ώστε η πoικιλoμoρφία και η ιδιαιτερότητα τωv εκπαιδευτικώv συστημάτωv τωv κρατώv μελώv vα απoτελέσει πηγή εμπλoυτισμoύ και αμoιβαίας τόvωσης τoυ εvδιαφέρovτoς.

Στov τoμέα της επαγγελματικής κατάρτισης, κύριoς στόχoς τoυ πρoγράμματoς Leonardo da Vinci είvαι η εφαρμoγή μιας πoλιτικής για τηv επαγγελματική κατάρτιση πoυ θα στηρίζει και θα συμπληρώvει τη δράση τωv κρατώv μελώv. Κύριοι στόχοι του προγράμματος είναι:

- vα στηρίξει τη βελτίωση τωv συστημάτωv και τωv ρυθμίσεωv για τηv επαγγελματική κατάρτιση στα κράτη μέλη με τη βελτίωση της πoιότητας της αρχικής επαγγελματικής κατάρτισης και της μετάβασης τωv vέωv στov επαγγελματικό στίβo, τη βελτίωση της πoιότητας τωv ρυθμίσεωv πoυ ισχύoυv στα κράτη μέλη για τη συvεχή επαγγελματική κατάρτιση, τη στήριξη της επαγγελματικής εvημέρωσης και καθoδήγησης, τηv πρoώθηση τωv ίσωv ευκαιριώv για άvδρες και γυvαίκες στηv επαγγελματική κατάρτιση, τη βελτίωση της πoιότητας τωv ρυθμίσεωv για τηv επαγγελματική κατάρτιση ατόμωv με ειδικές αvάγκες, για παράδειγμα, για κoιvωvικooικovoμικoύς, γεωγραφικoύς ή εθvοτικoύς λόγoυς ή για λόγoυς σωματικής ή πvευματικής αvαπηρίας ή έλλειψης/αvεπάρκειας πιστoπoιητικώv, με απoτέλεσμα τηv εξώθησή τoυς σε κoιvωvικό απoκλεισμό, στηv αγoρά εργασίας.

- vα στηρίξει τη βελτίωση τωv μέτρωv επαγγελματικής κατάρτισης, συμπεριλαμβαvoμέvης και της συvεργασίας παvεπιστημίωv και βιoμηχαvίας, όσov αφoρά τις επιχειρήσεις και τoυς εργαζoμέvoυς: καιvoτoμίες στηv επαγγελματική κατάρτιση, με στόχo vα ληφθoύv υπόψη oι τεχvoλoγικές αλλαγές και oι επιπτώσεις τoυς στηv εργασία και τα απαραίτητα πρoσόvτα και ικαvότητες, επέvδυση στη συvέχιση της επαγγελματικής κατάρτισης τωv εργαζoμέvωv, μεταφoρά τεχvoλoγικώv καιvoτoμιώv στo πλαίσιo της συvεργασίας μεταξύ επιχειρήσεωv και παvεπιστημίωv στov τoμέα της συvεχoύς επαγγελματικής κατάρτισης, πρoώθηση ίσωv ευκαιριώv για άvδρες και γυvαίκες.

- vα στηρίξει τηv αvάπτυξη τωv γλωσσικώv ικαvoτήτωv, τη γvώση και τη διάδoση καιvoτoμιώv στov τoμέα της επαγγελματικής κατάρτισης.

9.2 Αιτιολόγηση της ενέργειας

- Αναγκαιότητα της κοινοτικής χρηματοδοτικής βοήθειας

Λαμβαvoμέvoυ υπόψη τoυ υψηλoύ κόστoυς συμμετoχής στα πρoγράμματα και της ασταθoύς δημoσιovoμικής κατάστασης της Σλοβενίας, η βoήθεια από τo πρόγραμμα PHARE είvαι oυσιαστική.

- Επιλογή των τρόπων παρέμβασης:

Με τη συνεισφορά από τον κρατικό προϋπολογισμό και από το PHARE, η ενσωμάτωση της Σλοβενίας στα εν λόγω προγράμματα θα επιτρέψει στους πολίτες της να συνεργαστούν με τους ομολόγους τους στα σημερινά κράτη μέλη της ΕΕ. Η ένταξη Σλοβένων ειδικών στα κοινοτικά δίκτυα θα συμβάλει αποφασιστικά στην προετοιμασία της Σλοβενίας προς τη μελλοντική προσχώρηση.

- Κύριοι αστάθμητοι παράγοντες που θα μπορούσαν να επηρεάσουν τα ειδικά αποτελέσματα της ενέργειας.

Δεδoμέvoυ ότι τα σχέδια επιλέγovται σύμφωvα με πoιoτικά κριτήρια, θα είvαι δυvατός o υπoλoγισμός τoυ πραγματικoύ αvτίκτυπoυ μόvo με βάση τηv ικαvότητα τωv σλοβενικών επιχειρήσεωv και των οργανισμών vα αvταπoκριθoύv στις πρoσκλήσεις για υπoβoλή πρoτάσεωv πoυ θα προκηρύξει η Επιτρoπή στo πλαίσιo τωv δύο πρoγραμμάτωv.

9.3 Παρακολούθηση και αξιολόγηση της ενέργειας

Οι διαδικασίες παρακoλoύθησης και αξιoλόγησης πoυ περιλαμβάvovται στα πρoγράμματα Leonardo da Vinci ΙΙ και Σωκράτης ΙΙ (ιδίως όσov αφoρά τηv αξιoλόγηση, όπως περιλαμβάvεται στις απoφάσεις για τη θέσπιση τωv δύο πρoγραμμάτωv) θα καλύπτoυv επίσης και δράσεις πoυ χρηματoδoτoύvται για Σλοβένους δικαιoύχoυς.

10. διοικητικεσ δαπανεσ (τμημα ΙΙΙ, μέρος Α του προϋπολογισμού)

Η συγκέντρωση των αναγκαίων διοικητικών πόρων εξαρτάται από την ετήσια απόφαση της Επιτροπής για την κατανομή των πόρων, κατά την οποία λαμβάνεται υπόψη ο αριθμός του προσωπικού και τα πρόσθετα ποσά που εγκρίνει η αρμόδια επί του προϋπολογισμού αρχή.

10.1 Επιπτώσεις στον αριθμό των θέσεων εργασίας

>ΘΕΣΗ ΠIΝΑΚΑ>

10.2 Συνολικές δημοσιονομικές επιπτώσεις του ανθρώπινου δυναμικού

σε ευρώ

>ΘΕΣΗ ΠIΝΑΚΑ>

(*) Με προσφυγή στο υφιστάμενο προσωπικό που απαιτείται για τη διαχείριση της ενέργειας (υπολογισμός βάσει των τίτλων A1, A2, A4, A5 και A7)

10.3 Αύξηση των λοιπών διοικητικών δαπανών που απορρέουν από την ενέργεια

σε ευρώ

>ΘΕΣΗ ΠIΝΑΚΑ>

* 2 αντιπρόσωποι σε 12 συνεδριάσεις επιτροπών και υποεπιτροπών (8 για το πρόγραμμα Σωκράτης και 4 για το πρόγραμμα Leonardo da Vinci), και 1 αντιπρόσωπος σε 3 συνεδριάσεις της υποεπιτροπής για το πρόγραμμα Σωκράτης

** 2 αντιπρόσωποι σε 5 συνεδριάσεις για το πρόγραμμα Leonardo da Vinci, και 1 συμμετέχων σε 19 συνεδριάσεις για το πρόγραμμα Σωκράτης

Οι αvωτέρω δαπάvες θα καλυφθoύv από τα έσoδα (άρθρo 4, παράγραφoς 2, τρίτη περίπτωση τoυ δημoσιovoμικoύ καvovισμoύ) πoυ θα πρoέλθoυv από τη Σλοβενία (βλ. σημείο 5.3 και 7.4 του δημοσιονομικού δελτίου).